Sikkerhetsloven

Lov om nasjonal sikkerhet (Sikkerhetsloven) er en norsk lov vedtatt av Stortinget den 1. juni 2018. Loven trådte i kraft den 1. januar 2019.

Den nye sikkerhetsloven erstattet den tidligere Sikkerhetsloven av 1998.

Formålet med loven 
I stortingsproposisjonen der Forsvarsdepartementet fremla lovforslaget for Stortinget, innledet departementet forslaget med å presisere at loven skulle være et ledd i styrkingen av sikkerhetsarbeidet i Norge:Forsvarsdepartementet foreslår i denne proposisjonen en ny lov om nasjonal sikkerhet (sikkerhetsloven). Forslaget er en modernisering av lov 20. mars 1998 nr. 10 om forebyggende sikkerhetstjeneste (sikkerhetsloven). En ny lov om nasjonal sikkerhet er et av regjeringens prioriterte tiltak for å styrke sikkerhetsarbeidet i Norge. Departementet foreslår en dynamisk og fleksibel rammelov som skal bidra til å trygge våre overordnede nasjonale sikkerhetsinteresser.

Overordnet myndighet 
Loven hører inn under Justis- og beredskapsdepartementets lovportefølje. Loven ble opprinnelig utredet og fremlagt for Stortinget av Forsvarsdepartementet. I Justis- og beredskapsdepartementet hører lovens virkeområde per 2021 inn under Samfunnssikkerhetsavdelingen, som har ansvaret for samfunnssikkerhet og beredskap, krisehåndtering og sikkerhetsstyring i justissektoren.

Forarbeider 

 NOU 2016: 19 Samhandling for sikkerhet — Beskyttelse av grunnleggende samfunnsfunksjoner i en omskiftelig tid
Prop. 153 L (2016–2017) Lov om nasjonal sikkerhet (sikkerhetsloven)

Referanser 

Norske lover
Strafferett
Terrorisme
Sikkerhet i Norge